Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14091

2. Megjegyzés. - Néhány Államban kisebb földi állomás tűréshatárokat alkalmaznak. 3.6.5 A VOR vevő rendszer érzéketlenségi teljesítménye a VHF FM adások jeleinek zavaró hatásával szemben 3.6.5.1 A 3. Fejezet 3.3.8 pontjának megjegyzéseire vonatkozóan, az ott meghatározott érzéketlenségi teljesítményt a vevő rendszer szabályos teljesítményéhez viszonyított egyezményes csökkenési mértékhez kell venni a bemenő megkívánt jel szabvány körülményei mellett és jelenlétében. Ez annak biztosításához szükséges, hogy a vevő berendezésnek a próbapadi ellenőrzését egy ismételhető feltétel-rendszer és eredmények mellett lehessen elvégezni, ami elősegítse az azt követő hitelesítési jóváhagyásukat. Vizsgálatok kimutatták azt, hogy az FM interferencia jelek hatással lehetnek mind az irányvezetési, mind a zászló áramra, és hatásuk annak a megkívánt jelnek a modulációs mélység különbségétől (DDM) függ, amit alkalmaznak. Kiegészítő tájékoztatások találhatók a Nemzetközi Távközlési Uniónak /ITU/ A 87 - 108 MHz-es műsorszóró szolgáltatási sáv és a 108 - 118 MHz-es légiforgalmi szolgálati sáv közötti kompatibilitás meghatározására használatos vevők jellemzőinek mérési eljárásai című, ITU-R IS.1140 számú Ajánlásában. 2007/70/II. szám 3.6.5.2 Általánosan elfogadott módszereket és képleteket kell alkalmazni azon vevők lehetséges összeférhetetlenségének megállapításához, amelyek megfelelnek a 3. Fejezet 3.3.8 pontjában meghatározott általános interferencia érzéketlenségi követelményeknek. A képleteknek tisztázniuk kell a parazita sugárzással (A1 típusú) szembeni interferencia érzéketlenségi teljesítményt, a csatorna sávon kívüli (A2 típusú) interferenciával szembeni, a két-jel és három-jel harmadrendű (B1 típusú) interferenciával szembeni és a túlterhelés / érzéketlenítés (B2 típusú) interferenciával szembeni interferencia érzéketlenségi teljesítményt. Kiegészítő tájékoztatások találhatók a Nemzetközi Távközlési Uniónak /ITU/ az ITU-R IS.1009-1 sz. Kompatibilitás a 87 - 108 MHz-es műsorszóró szolgáltatási sáv és a 108 - 137 MHz-es légiforgalmi szolgálati sáv között tárgyú Ajánlásban. 3.6.5.3 A Nemzetközi Távközlési Unió /ITU/ ITU-R IS.1009-1 Ajánlásában megadott frekvencia tervezési követelmények nem veszik számításba a lehetséges két-jel és három-jel ötödrendű intermodulációs termékeket. Mérésekkel határozták meg azt, hogy az FM állomások által a vevőkben létrehozott ötödrendű intermodulációs termékek úgy lecsökkenthetik a VOR vevők teljesítményét, hogy az a 3. Fejezet 3.3.8 pontjában leírt meghatározásoknak felel meg. Az ötödrendű intermodulációs termékek előfordulhatnak anélkül, hogy egy harmadrendű intermodulációs termék fordulna elő ugyanazon a VOR frekvencián. A frekvenciák tervezésében és az FM műsorszóró interferenciája elleni védelem felbecsülésénél szükség van arra, hogy figyelembe vegyék a két-jel és három-jel által létrehozott ötödrendű intermodulációs termékeknek a VOR vevőkön belül létrehozott termékeit. 3.7 A VOR rendszer pontossága Megjegyzés. - A VOR rendszer teljesítmény értékeinek meghatározására vonatkozó útmutató anyagot foglal magába még az Annex 11 "A"- Melléklete is. 3.7.1 Cél. Az alábbi tájékoztató anyag célja az, hogy segítséget nyújtson a VOR rendszerek felhasználásához. Nem az a cél, hogy bemutassa az oldalirányú elkülönítési szabványokat, vagy a minimális akadálymentességet, jóllehet, ezek is természetesen kiindulási pontot adnak azok meghatározásában. Az elkülönítési szabványok, vagy a minimális akadálymentességek meghatározásánál szükségszerűen számításba kell venni még több olyan tényezőt, amellyel az alábbi anyag nem foglalkozik. 3.7.1.1 Azonban szükséges az, hogy egy rendszer-felhasználási pontossági számot közöljünk az Államokkal, útmutatóként a VOR rendszerek tervezéséhez. 3.7.2 A szakkifejezések magyarázata. A következő szakkifejezéseket az itt megadott jelentésekkel használjuk:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes